תהל"ה – ויקיסקס
הלוגו של עמותת תהל"ה
פעילות העמותה מבוססת על עקרונות הארגון האמריקאי PFLAG‏ (Parents, Families and Friends of Lesbians and Gays)
כיום (מאי 2010) עומדת בראש העמותה יעל אגמון אשר החליפה בתפקידה את חנה ארנון. לפני ארנון עמדה בראש הארגון שנים ארוכות דבורה לוז, שכתבה, יחד עם שרה אבני, את הספר "אמא יש לי משהו לספר לך" (הוצאת שופרא, 2000) – העוסק בנושא ההורות ללהט"ב.
עמותת תהל"ה פועלת היום בתל אביב, אזור ים המלח, אשכול, הרצליה, חוף הכרמל, חיפה, ירושלים, מעלה אדומים, עמק חפר, ראשון-לציון, רעננה וכפר בלום. כמו כן עורכת העמותה מפגשי קבוצות ייחודיים לאמהות דתיות וקבוצת הורים לטרנסג'נדרים.
לתמוך בהורים ואחים להומואים, לסביות, ביסקסואלים או טרנסג'נדרס, אשר מתקשים לקבל את ילדיהם, או סובלים מסטיגמות חברתיות הקשורות בקהילה זו.
להיאבק בסטיגמה כלפי להט"ב, מתוך דאגה לשלומם הפיזי והנפשי של הלהט"ב, בעיקר בגיל ההתבגרות ובסביבת בית הספר.
יציאה אל החברה במטרה לנפץ סטריאוטיפים וסטיגמות הקשורים בקהילת הלהט"ב, על מנת להגיע להבנה ולקבלה של השונות המינית.
לרגל היום הבינלאומי נגד הומופוביה, שחל ב-17 במאי 2006, שלח ועד העמותה מכתבים לראש הממשלה אהוד אולמרט, לנשיא המדינה משה קצב, ולשרת החינוך יולי תמיר, בדרישה לפעול לצמצום ההומופוביה בחברה.
נשיא המדינה נענה לקריאת העמותה, ופרסם הודעת תמיכה במטרות היום הבינלאומי נגד הומופוביה, בקריאה לסובלנות כלפי מיעוטים מיניים. שרת החינוך התחייבה מעל במת הכנסת להכנסת תכנים ברוח זו למערכת החינוך.
נציגים מתהל"ה משתתפים מזה זמן מה במצעדי הגאווה ובשנת 2009 נבחרה עמותת תהל"ה להוביל את המצעד בירושלים.
אוחזר מתוך "https://www.wikisex.co.il/w/index.php?title=תהל%22ה&oldid=9354"